જે લોકો હૉલીવુડની ફિલ્મોના શોખીન હશે તેમને શરૂઆતમાં જ ખ્યાલ આવી જાય કે ’હેટ સ્ટોરી ૨’નો પહેલો પોણો કલાક ક્વેન્ટિન ટેરેન્ટિનોની કલ્ટ ફિલ્મ ‘કિલ બિલ’માંથી લઈ લેવામાં આવ્યો છે. જોકે આપણે તો રોટલાથી કામ, ટપાકાથી નહીં એ ન્યાયે ફિલ્મની શરૂઆત ખાસ્સી િગ્રપિંગ લાગે છે. ફિલ્મ ફ્લૅશબૅક અને વર્તમાનમાં શટલકૉકની જેમ આગળ વધે છે. આપણા ગુજરાતી જુવાનડા જય ભાનુશાલી અને સુરવીનની લવ-સ્ટોરી ચ્યુઇંગ ગમની જેમ શરૂઆતમાં મજા કરાવે છે, પરંતુ ધીમે-ધીમે એ ચ્યુઇંગ ગમ મોળી પડતી જાય છે, વળી હિરોઇનનો બદલો લેવાની દાસ્તાન પણ એવી જ ચ્યુઇંગ ગમની જેમ ખેંચાતી જાય છે.